Burjassot participa en la VII Trobada d’Associacions de Dones de l’Horta Nord
2025-07-24

L’Ajuntament de Burjassot ha participat activament aquest cap de setmana en la VII Trobada d’Associacions de Dones de l’Horta Nord, a la qual no ha faltat la regidora responsable d’Espai Dona, servei integral d’atenció a les dones del municipi, Lluna Àrias.

En la trobada, representants de Policia Local, Espai Dona i Serveis Socials del municipi van desenvolupar la ponència “La Violència de Gènere en la Joventut”. Prevenció i abordatge des de les Associacions. A més, Antonia Bueno, sòcia d’Associació Dones en Art, i membre del Fòrum de Participació per la Igualtat de Gènere, coordinat des d’Espai Dona, va posar en escena l’espectacle teatral Amparito te ampara, davall la direcció d’Ana Millás.

La VII Trobada d’Associacions de Dones de l’Horta Nord ha sigut organitzada pel Consorci per a la creació d’Ocupació Pactem Nord, l’Ajuntament d’Alboraia, la Federació de Dones i Col•lectius per la igualtat de l’Horta Nord i pel Fòrum Comarcal d’Igualtat d’oportunitats de l’Horta Nord.